ORDE do 1 de outubro de 2003 pola que se modifica a do 14 de xullo de 2003 na que se determinan os servicios mínimos que hai que manter durante a folga convocada na empresa Castromil, S.A.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/10/2003

Por orde da Consellería de Política Territorial, Obras Públicas e Vivenda, do 14 de xullo de 2003 (DOG do 17 de xullo), aprobronse os servicios mínimos que hai que manter durante a folga convocada na empresa Castromil, S.A.
Pola representación sindical e a empresa concesionaria presentáronse alegacións para efectos de adecua-los servicios mínimos aprobados ó establecido no Decreto 61/1985, do 18 de abril, que regula os servicios esenciais de transporte por estrada, no suposto de folga, no ámbito da Comunidade Autónoma de Galicia.
Tendo en conta esas alegacións procede modifica-los servicios mínimos de xeito que a Orde do 14 de xullo de 2003, queda coa seguinte redacción:
Ante a convocatoria de folga presentada na empresa Castromil, S.A. que terá lugar entre as 00.00 horas e as 24.00 horas dos días: 18 e 24 de xullo; 1, 8, 14, 22 e 29 de agosto; 5, 12, 19 e 26 de setembro; 3, 10, 17, 24 e 31 de outubro; 7, 14, 21 e 28 de novembro; 5, 12 e 19 de decembro, do presente ano 2003, procede que, de conformidade co establecido no artigo 3 do Decreto 155/1988, do 9 de xuño, esta consellería determine os servicios mínimos que permitan, en consonancia co establecido no artigo 28.2º da nosa Constitución compaxina-lo exercicio lexítimo de dereito á folga dos traballadores co mantemento dos servicios esenciais á comunidade.
Na súa virtude e de conformidade co establecido no Decreto 61/1985, do 18 de abril e no Decreto 155/1988, do 9 de xuño,
DISPOÑO:
Artigo 1º
Os servicios mínimos que deberán manterse durante a folga convocada na empresa Castromil, S.A. serán os seguintes:
A) Servicios concesionais:
1. V-7059; XG-433
* Ferrol-A-9-Santiago de Compostela-A-9-Pontevedra-A-9-Vigo.
Saídas de Ferrol: 11.30 e 18.30 h.
Saídas de Vigo: 7.30 e 19.30 h.
* A Coruña-A-9-Santiago de Compostela-A-9-Pontevedra-A-9-Vigo:
Saídas da Coruña: 8.00 e 18.01 h.
Saídas de Vigo: 13.30 e 18.30 h.
* A Coruña-Ordes-Santiago de Compostela, por N-550:
Saídas da Coruña: 8.00 e 18.15 h.
Saídas de Santiago de Compostela: 6.30 e 18.15 h.
* A Coruña-A-9-Santiago de Compostela-Lalín-Ourense.
Saída da Coruña: 21.00 h.
Saída de Ourense: 18.01 h.
* A Coruña-A-9-Santiago de Compostela-Noia-Ponte Nafonso-Muros:
Saídas da Coruña: 12.00 e 19.00 h.
Saídas de Muros: 7.15 e 18.01 h.
* Santiago de Compostela-Padrón-Vilagarcía de Arousa-Cambados-Vilalonga-Sanxenxo-Portonovo-O Grove-A Toxa:
Saída de Santiago de Compostela: 11.30 h.
Saída da Toxa: 7.30 h.
* Santiago de Compostela-Padrón-Caldas de Reis-Pontevedra-Redondela-Vigo:
Saída de Santiago de Compostela: 12.00 h.
Saída de Vigo: 9.00 h.
* Santiago de Compostela-Padrón-Caldas de Reis-Pontevedra-A-9-Vigo:
Saída de Santiago de Compostela: 20.15 h.
Saída de Vigo: 18.15 h.
* Santiago de Compostela-Lalín-Ourense:
Saídas de Santiago de Compostela: 13.45 h.
Saídas de Ourense: 6.45 h.
* Santiago de Compostela-Cuntis- Moraña:
Saída de Santiago de Compostela: 13.30 e 19.00 h.
Saída de Moraña: 7.15 e 18.01 h.
* Pontevedra- Moraña- Cuntis:
Saída de Pontevedra: 13.15 e 19.00 h.
Saída de Cuntis: 8.00 e 18.01 h.
* Bouzas- Vigo- Pontevedra- Vilagarcía de Arousa-Ribeira:
Saída de Bouzas: 10.30 h.
Saída de Ribeira: 7.00 h.
* Bouzas-Vigo-Pontevedra-Vilagarcía de Arousa:
Saída de Bouzas: 19.30 h.
Saída de Vilagarcía de Arousa: 18.01 h.
2. Concesión: V-0527; XG-034.
Concesionario: Castromil, S.A.
* Antas-Racelo-A Lama-Ponte Caldelas-Redondela-Vigo:
De luns a venres laborables:
Saídas de Antas: 7.30 h.
Saídas de Vigo: 19.00 h.
3. Concesión V-7066; XG-440.
Concesionario: Castromil, S.A.
* Ponte internacional-Tui-O Porriño-Pontevedra:
De luns a venres lectivos:
Saídas de ponte internacional: 7.15 e 18.01 h.
Saídas de Pontevedra: 12.00 e 19.00 h.
De luns a venres non lectivos:
Saídas de ponte internacional: 7.50 e 18.01 h.
Saídas de Pontevedra: 12.00 e 19.00 h.
B) Servicios regulares de uso especial para transporte de obreiros e funcionarios.
Tódolos servicios nas expedicións anteriores ás 9.00 h e posteriores ás 18.00 h.
C) Servicios regulares de uso especial para transporte de escolares e estudiantes.
Deberán manter tódolos servicios de escolares e estudiantes nas expedicións normalmente establecidas de luns a venres lectivos.
Artigo 2º
O incumprimento da obriga de atende-los servicios mínimos fixados nesta orde, será sancionado de conformidade coa lexislación vixente.
Artigo 3º
O disposto na presente orde non suporá ningunha limitación dos dereitos que a normativa reguladora da folga lles recoñece ós traballadores.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 1 de outubro de 2003.
Alberto Núñez Feijóo
Conselleiro de Política Territorial,
Obras Públicas e Vivenda